Masarautar Bichi
Masarautar Bichi masarautar gargajiya ce ta Hausawa a Jihar Kano da ke Arewacin Nijeriya . Fadar ta tana cikin garin Bichi, Karamar Hukumar Bichi. Masarautar Bichi an kafa ta ne a shekarar 2019, lokacin da Gwamnatin Jihar Kano ta ƙirƙiri masarautu hudu daga tsohuwar masarautar Kano. Masarautar Bichi ta ƙunshi Ƙanana Hukumomi 9 daga jihar Kano. Wadannan ƙananan hukumomin sune Bichi, Bagwai, Shanono, Tsanyawa, Kunchi, Makoda, Dambatta, Dawakin Tofa da Tofa.

Sarkin Bichi na yanzu shine Nasiru Ado Bayero. Aminu Ado Bayero shine sarki na farko a masarautar Bichi tun bayan kafuwarta a shekarar 2019.  A ranar 12 ga Maris, 2020, Gwamnatin Kano ta maye gurbinsa da dan uwansa Nasiru Ado Bayero a matsayin Sarkin Bichi biyo bayan sauke Sarkin Kano Muhammadu Sanusi II daga mulkin Kano tare da maye gurbinsa da Aminu Ado Bayero.

Manazarta 

Nijeriya